b'\n_START_ARTICLE_\nMateja Reba\n_START_SECTION_\n\xc5\xbdivljenje in delo\n_START_PARAGRAPH_\nOsnovno in srednjo \xc5\xa1olo je obiskovala v Kamniku. \xc5\xa0tudirala je novinarstvo na Fakulteti za sociologijo, politi\xc4\x8dne vede in novinarstvo (zdaj Fakulteta za dru\xc5\xbebene vede v Ljubljani). Leta 1986 je diplomirala iz novinarstva in se zaposlila kot novinarka, od 1992 se ukvarja samo s knji\xc5\xbeevnostjo. S pisanjem se je pri\xc4\x8dela ukvarjati proti koncu \xc5\xa1tudija, po izdaji prve knjige._NEWLINE_Prve pravljice je napisala zase in ni razmi\xc5\xa1ljala, da bi postala pisateljica. Veliko njenih knjig je nastalo po resni\xc4\x8dnih dogodkih._NEWLINE_Prva knjiga, Zmaj\xc4\x8dek Bim, je iz\xc5\xa1la leta 1990. Kot urednica je pod psevdonimom \xc5\xa0pela Majer pripravila \xc5\xa1tevilne knjige: Doma\xc4\x8de igra\xc4\x8dke, Kratko\xc4\x8dasnik, Kvinte kvante, Bibaugiba, En poljub na vsako stran ... Uredila je tudi zbirko slovenskih pesmi za otroke Daj, daj, sr\xc4\x8dek nazaj. Za otro\xc5\xa1ki in mladinski program Radia Slovenije je napisala ve\xc4\x8d kot sto pravljic. Pogosto je nastopila po \xc5\xa1olah, vrtcih in knji\xc5\xbenicah, na kulturnih prireditvah, ali ob zaklju\xc4\x8dkih tekmovanja za bralno zna\xc4\x8dko. Pi\xc5\xa1e tudi za odrasle, in sicer humoreske za Slovenske novice.'